กฎกระทรวง ฉบับที่ 34 (พ.ศ. 2523) ออกตามความในพระราชบัญญัติธนาคารออมสิน พ.ศ. 2489 ว่าด้วยการรับฝากเงินประเภทสงเคราะห์ชีวิตและครอบครัว
วันที่ประกาศ: 1980-12-29

content: กฎกระทรวง ฉบับที่ ๓๔ (พ.ศ. ๒๕๒๓) ออกตามความในพระราชบัญญัติธนาคารออมสิน พ.ศ. ๒๔๘๙ ว่าด้วยการรับฝากเงินประเภทสงเคราะห์ชีวิตและครอบครัว
content: อาศัยอำนาจตามความในมาตรา ๖ และมาตรา ๗ (๓) แห่งพระราชบัญญัติธนาคารออมสิน พ.ศ. ๒๔๘๙ รัฐมนตรีว่าการกระทรวงการคลังออกกฎกระทรวงไว้ ดังต่อไปนี้
sectionNo: 1
content: ข้อ ๑ ให้ยกเลิก (๑) กฎกระทรวง ฉบับที่ ๖ (พ.ศ. ๒๔๙๓) ออกตามความในพระราชบัญญัติธนาคารออมสิน พ.ศ. ๒๔๘๙ ว่าด้วยการรับฝากเงินประเภทสงเคราะห์ชีวิตและครอบครัว (๒) กฎกระทรวง ฉบับที่ ๑๘ (พ.ศ. ๒๕๐๘) ออกตามความในพระราชบัญญัติธนาคารออมสิน พ.ศ. ๒๔๘๙ ว่าด้วยการรับฝากเงินประเภทสงเคราะห์ชีวิตและครอบครัว (๓)
sectionNo: 1
content: กฎกระทรวง ฉบับที่ ๓๑ (พ.ศ. ๒๕๒๒) ออกตามความในพระราชบัญญัติธนาคารออมสิน พ.ศ. ๒๔๘๙ ว่าด้วยการรับฝากเงินประเภทสงเคราะห์ชีวิตและครอบครัว
sectionNo: 2
content: ข้อ ๒ ในกฎกระทรวงนี้ “คำขอเปิดบัญชีฝากเงิน” หมายความว่า เอกสารแสดงความจำนงขอฝากเงินเพื่อรับประโยชน์ตามเงื่อนไขกรมธรรม์การฝากเงิน “กำหนดระยะเวลาขอรับเงินสงเคราะห์” หมายความว่า กำหนดระยะเวลาที่ผู้ฝากจะได้รับเงินสงเคราะห์ตามที่ระบุไว้ในกรมธรรม์การฝากเงิน “เงินสงเคราะห์” หมายความว่า
sectionNo: 2
content: จำนวนเงินที่ผู้ฝากจะได้รับเมื่อยังมีชีวิตอยู่ตามกำหนดระยะเวลาขอรับเงินสงเคราะห์ หรือผู้รับประโยชน์จะได้รับเมื่อผู้ฝากตายลงก่อนวันครบกำหนดระยะเวลาขอรับเงินสงเคราะห์ “อัตราเงินฝาก” หมายความว่า จำนวนเงินที่ผู้ฝากจะต้องส่งฝากเป็นรายปีตามเกณฑ์อายุของผู้ฝาก ผู้ฝากจะขอแบ่งส่งเป็นงวดหกเดือน สามเดือน
sectionNo: 2
content: หรือหนึ่งเดือนก็ได้ แต่จะต้องส่งเงินฝากตามอัตราที่กำหนด “กรมธรรม์การฝากเงิน” หมายความว่า เอกสารหลักฐานแสดงการรับฝากเงิน “มูลค่าเงินสด” หมายความว่า จำนวนเงินสดที่ผู้ฝากจะได้รับคืนเมื่อบอกเลิกส่งเงินฝาก “มูลค่าใช้เงินสำเร็จ” หมายความว่า
sectionNo: 2
content: จำนวนเงินที่ผู้ฝากหรือผู้รับประโยชน์จะได้รับในวันครบกำหนดระยะเวลาขอรับเงินสงเคราะห์หรือเมื่อผู้ฝากตายลง ในกรณีที่ผู้ฝากงดส่งเงินฝาก “อาชีพอันตราย” หมายความว่า อาชีพที่ล่อแหลมต่ออันตรายอาจทำให้ถึงตายได้ทันที ตามที่ธนาคารออมสินจะได้ประกาศในราชกิจจานุเบกษาให้ทราบเป็นคราว ๆ ไป
sectionNo: 3
content: ข้อ ๓ บุคคลใดประสงค์จะฝากเงินประเภทสงเคราะห์ชีวิตและครอบครัว ให้แสดงความจำนง ณ สำนักงานธนาคารออมสินแห่งใดแห่งหนึ่ง โดยทำคำขอเปิดบัญชีฝากเงินตามแบบที่ธนาคารออมสินกำหนดและต้องแถลงความจริงตามข้อสอบถามที่ปรากฏในคำขอเปิดบัญชีฝากเงิน
sectionNo: 4
content: ข้อ ๔ ธนาคารออมสินอาจจัดให้มีการตรวจสุขภาพ หรือเรียกหลักฐานแสดงสุขภาพอนามัยของผู้ฝากได้
sectionNo: 5
content: ข้อ ๕ ลักษณะผู้ฝาก กำหนดระยะเวลาขอรับเงินสงเคราะห์ จำนวนเงินสงเคราะห์ อัตราเงินฝาก มูลค่าเงินสด มูลค่าใช้เงินสำเร็จ และเงื่อนไขในการฝากเงิน ให้เป็นไปตามที่คณะกรรมการกำหนด
sectionNo: 5/1
content: ข้อ ๕/๑ ให้ธนาคารออมสินเรียกเก็บค่าธรรมเนียมในการรับฝากเงินประเภทสงเคราะห์ชีวิตและครอบครัวได้ตามอัตราที่คณะกรรมการกำหนด
sectionNo: 6
content: ข้อ ๖ ธนาคารออมสินมีอำนาจเรียกเพิ่มอัตราเงินฝากสำหรับผู้ฝากที่มีอาชีพอันตราย
sectionNo: 7
content: ข้อ ๗ ธนาคารออมสินจะจ่ายเงินสงเคราะห์ หรือเงินผลประโยชน์อื่นใดให้แก่ผู้รับประโยชน์ตามที่ระบุไว้ในกรมธรรม์การฝากเงิน ในกรณีที่ผู้ฝากตายและมิได้ระบุผู้รับประโยชน์ไว้ในกรมธรรม์การฝากเงินนั้น ธนาคารออมสินจะจ่ายเงินสงเคราะห์ หรือเงินผลประโยชน์อื่นใดตามมาตรา ๒๔ แห่งพระราชบัญญัติธนาคารออมสิน พ.ศ. ๒๔๘๙
sectionNo: 7
content: ทั้งนี้ โดยหักหนี้สินค้างชำระก่อน
sectionNo: 8
content: ข้อ ๘ ถ้าผู้ฝากถึงแก่ความตายโดยกระทำอัตวินิบาตกรรมด้วยใจสมัครภายในหนึ่งปี นับแต่วันเริ่มส่งเงินฝาก ซึ่งถือเป็นวันเริ่มสัญญาหรือวันต่ออายุกรมธรรม์การฝากเงิน ธนาคารออมสินย่อมพ้นจากความผูกพันที่จะจ่ายเงินสงเคราะห์ แต่จะจ่ายคืนเงินฝากที่ได้รับไว้แล้วให้แก่ผู้รับประโยชน์ตามที่ระบุไว้ในกรมธรรม์การฝากเงิน
sectionNo: 8
content: แต่ในกรณีที่มิได้ระบุผู้รับประโยชน์ไว้ในกรมธรรม์การฝากเงิน ธนาคารออมสินจะจ่ายคืนเงินฝากที่ได้รับไว้แล้วตามมาตรา ๒๔ แห่งพระราชบัญญัติธนาคารออมสิน พ.ศ. ๒๔๘๙ ทั้งนี้ โดยหักหนี้สินค้างชำระก่อน
sectionNo: 9
content: ข้อ ๙ ถ้าผู้ฝากถูกผู้รับประโยชน์กระทำการฆาตกรรมโดยเจตนา ธนาคารออมสินย่อมพ้นจากความผูกพันที่จะจ่ายเงินสงเคราะห์ แต่จะจ่ายคืนเงินฝากที่ได้รับไว้แล้วให้แก่ทายาทของผู้ฝาก ทั้งนี้ โดยหักหนี้สินค้างชำระก่อน
sectionNo: 10
content: ข้อ ๑๐ ธนาคารออมสินอาจจัดให้มีการพิสูจน์ความตาย หรือทุพพลภาพของผู้ฝากได้
sectionNo: 11
content: ข้อ ๑๑ ข้อกำหนดในกฎกระทรวงนี้ไม่มีผลกระทบกระเทือนถึงสิทธิใด ๆ ของผู้ฝากและผู้รับประโยชน์ หรือทายาทของผู้ฝากที่มีอยู่ก่อนวันที่กฎกระทรวงนี้ใช้บังคับ
sectionNo: 12
content: ข้อ ๑๒ ให้นำกฎกระทรวง ฉบับที่ ๒๙ (พ.ศ. ๒๕๑๙) ออกตามความในพระราชบัญญัติธนาคารออมสิน พ.ศ. ๒๔๘๙ ว่าด้วยการรับฝากเงินออมสิน เฉพาะส่วนที่ไม่ขัดหรือแย้งกับกฎกระทรวงนี้มาใช้บังคับแก่การฝากเงินประเภทสงเคราะห์ชีวิตและครอบครัวโดยอนุโลม
content: ให้ใช้ ณ วันที่ ๑๘ ธันวาคม พ.ศ. ๒๕๒๓ อำนวย วีรวรรณ รัฐมนตรีว่าการกระทรวงการคลัง
content: หมายเหตุ :- เหตุผลในการประกาศใช้กฎกระทรวงฉบับนี้ คือ เนื่องจากกฎกระทรวงออกตามความในพระราชบัญญัติธนาคารออมสิน พ.ศ. ๒๔๘๙ ว่าด้วยการรับฝากเงินประเภทสงเคราะห์ชีวิตและครอบครัว ได้ใช้บังคับมานาน ไม่เหมาะสมแก่ภาวะการณ์ในปัจจุบัน สมควรแก้ไขและปรับปรุงให้เหมาะสมยิ่งขึ้น จึงจำเป็นต้องออกกฎกระทรวงนี้
sectionName: กฎกระทรวง ฉบับที่ 45 (พ.ศ. 2548) 
content: กฎกระทรวง ฉบับที่ ๔๕ (พ.ศ. ๒๕๔๘) ออกตามความในพระราชบัญญัติธนาคารออมสิน พ.ศ. ๒๔๘๙ ว่าด้วยการรับฝากเงินประเภทสงเคราะห์ชีวิตและครอบครัว
content: หมายเหตุ :- เหตุผลในการประกาศใช้กฎกระทรวงฉบับนี้ คือ เนื่องจากปัจจุบันการประกอบธุรกิจสงเคราะห์ชีวิตและครอบครัว (ประกันชีวิต) ตามที่กำหนดไว้ในกฎกระทรวง ฉบับที่ ๓๔ (พ.ศ. ๒๕๒๓) ออกตามความในพระราชบัญญัติธนาคารออมสิน พ.ศ. ๒๔๘๙ ว่าด้วยการรับฝากเงินประเภทสงเคราะห์ชีวิตและครอบครัว
content: เป็นธุรกิจที่มีการแข่งขันสูงและการปรับเปลี่ยนลักษณะการดำเนินธุรกิจนี้จำเป็นต้องอาศัยความรวดเร็ว ดังนั้น สมควรกำหนดให้คณะกรรมการธนาคารออมสินมีอำนาจกำหนดลักษณะผู้ฝาก ระยะเวลาขอรับเงินสงเคราะห์ จำนวนเงินสงเคราะห์ อัตราเงินฝาก มูลค่าเงินสด มูลค่าใช้เงินสำเร็จ และเงื่อนไขในการฝากเงิน
content: รวมทั้งกำหนดให้ธนาคารออมสินมีอำนาจในการเรียกเก็บค่าธรรมเนียมในการรับฝากเงินประเภทสงเคราะห์ชีวิตและครอบครัวได้ตามอัตราที่คณะกรรมการธนาคารออมสินกำหนด เพื่อให้ธนาคารออมสินสามารถเพิ่มประสิทธิภาพในการดำเนินงานและบริหารธุรกิจสงเคราะห์ชีวิตและครอบครัว (ประกันชีวิต) ได้ดียิ่งขึ้น
content: จึงจำเป็นต้องออกกฎกระทรวงนี้